text: ড. মনজুর আহমদ মেঙ্গল (জন্ম ১৯৬২) একজন পাকিস্তানি দেওবন্দি ইসলামি পণ্ডিত, রাজনীতিবিদ ও ধর্মীয় বক্তা। তিনি জমিয়ত উলামায়ে ইসলামের (ফ) একজন শীর্ষস্থানীয় নেতা ও দারুল উলুম করাচির শায়খুল হাদিস।
  
  প্রারম্ভিক জীবন 
  মেঙ্গল ১৯৬২ সালে খুজদার জেলায় জন্মগ্রহণ করেন। তিনি একটি সরকারি বিদ্যালয়ে প্রাথমিক শিক্ষা অর্জন করেন। ১৯৭৩ সালে ভর্তি হন গ্রামের একটি মাদ্রাসায়। ১৯৭৯ সালে তিনি তান্দো মুহাম্মাদ খানে চলে যান এবং দারুল উলূম মুহাম্মদিয়া মাদ্রাসায় ভর্তি হন। পরে তিনি জামিয়া ফারুকিয়ায় ভর্তি হন। শিক্ষা সমাপ্তির পর তিনি হাদিসের অধ্যাপনার সাথে জড়িত হন। তিনি জামিয়া ফারুকিয়ায় ২৮ বছর ইমামের দায়িত্ব পালন করেছেন। তিনি নিজামুদ্দিন শামজাইর তত্ত্বাবধানে তান্দো জাম বিশ্ববিদ্যালয় থেকে পিএইচডি শেষ করেছেন। তিনি দেড় মাসে সৌদি আরবে সহিহ বুখারী মুখস্থ করেছিলেন। বালুচি, ব্রাহুই, পশতু, উর্দু, আরবী, ফারসি সহ কয়েকটি ভাষায় তার দক্ষতা রয়েছে। তাকে বেশ কয়েকবার হত্যাচেষ্টা করা হয়েছে। 
  
  তার উল্লেখযোগ্য শিক্ষক:
  
   আবু লুবাবা শাহ মনসুর
   সলিমুল্লাহ খান
   নিজামুদ্দিন শামজাই
  
  বই 
   তোহফাতুল মুনাজির ()
  
  আরও দেখুন 
  মুহাম্মদ ইলিয়াস গুম্মান
  দেওবন্দি ব্যক্তিত্বের তালিকা
  
  টীকা
  
  তথ্যসূত্র
  
  বহিঃসংযোগ 
  
  বিষয়শ্রেণী:দেওবন্দি ব্যক্তি
  বিষয়শ্রেণী:জীবিত ব্যক্তি
  বিষয়শ্রেণী:১৯৬২-এ জন্ম
title: মনজুর মেঙ্গল